
ในฉบับ – บทบรรณาธิการ
ไทยเภสัชศาสตร์และวิทยาการสุขภาพ” ปีที่ 6 ฉบับที่ 2 นี้ มีบทความด้านเภสัชกรรมปฏิบัติที่ประเมินผลลัพธ์ของการให้คำแนะนำโดยเภสัชกรแก่ผู้ป่วยที่รับประทานยาวาร์ฟาริน โดยประเมินผลค่า INR ที่อยู่ในช่วงรักษาและการเกิดอาการไม่พึงประสงค์ รวมถึงการเข้ารับรักษาตัวในโรงพยาบาล ซึ่งช่วยสะท้อนประสิทธิผลและคุณค่าของบริการดังกล่าวได้เป็นอย่างดี อีกทั้งมีการศึกษาที่เป็นลักษณะ routine to research อีกหนึ่งเรื่อง ซึ่งประเมินผลปัญหาอุปสรรคในกระบวนการประสานรายการยา หรือ medication reconciliation การศึกษาชนิด ปริมาณ และมูลค่าของยาเหลือใช้เป็นหนึ่งในการศึกษาที่ชี้ให้เห็นปัญหาความสูญเสียด้านงบประมาณค่ายาที่เห็นได้ชัดเจน นอกจากนี้ มีบทความการทดลองบทเรียนคอมพิวเตอร์ช่วยสอนเรื่องเภสัชจลนศาสตร์ของยากลุ่มอะมิโนกลัยโคไซด์ที่อาจพัฒนาให้มีประสิทธืภาพยิ่งขึ้นสำหรับการเรียนรู้ของนิสิตนักศึกษาเภสัชศาสตร์ 
ท้ายนี้ คณะเภสัชศาสตร์ มหาวิทยาลัยศรีนครินทรวิโรฒหวังว่าท่านคงได้รับประโยชน์จากวารสารนี้ตามสมควร 

